DOLOŽKA ZLUČITEĽNOSTI

**návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o spotrebnej dani z liehu a o zmene a doplnení zákona č. 211/2003 Z. z.**

**s právom Európskych spoločenstiev a právom Európskej únie**

**1. Navrhovateľ zákona:**

Vláda Slovenskej republiky

1. **Názov návrhu zákona:**

 Návrh zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. (ďalej len „zákon“).

**3. Záväzky Slovenskej republiky vo vzťahu k Európskym spoločenstvám a Európskej únii:**

1. Návrh zákona patrí svojou problematikou medzi prioritné oblasti aproximácie práva uvedené v článku 70 Európskej dohody o pridružení - nepriame zdaňovanie.

Problematika návrhu zákona je obsiahnutá v screeningovej kapitole č. 10 - Dane.

1. V negociačnej pozícii ku kapitole č. 10 – Dane prevzala Slovenská republika záväzok akceptácie acquis communautaire a pripravenosti na jeho implementáciu v plnom rozsahu k referenčnému dátumu vstupu do Európskej únie 1. mája 2004. Slovenská republika je oprávnená podľa bodu 9 prílohy II Prístupovej zmluvy uplatňovať zníženú sadzbu spotrebnej dane z liehu najmenej vo výške 50 % bežnej vnútroštátnej sadzby z etylalkoholu, na etylalkohol vyrábaný v liehovarníckych závodoch na pestovateľské pálenie ovocia.

**4. Problematika spotrebných daní:**

1. je upravená v práve Európskych spoločenstiev:
	* v článkoch 90 až 93 Zmluvy o založení ES,
	* v smernici Rady 69/169/EHS z 28. mája 1969 o zosúladení ustanovení zákonov, iných predpisov a administratívnych opatrení týkajúcich sa oslobodenia od dane z obratu a od spotrebnej dane pre dovoz v rámci medzinárodného cestovania (Úradný vestník Európskych spoločenstiev L 133 zo 04.06.1969) v znení neskorších zmien a doplnkov,
	* v smernici Rady 92/12/EHS z 25. februára 1992 o všeobecnom systéme pre výrobky podliehajúce spotrebnej dani, o držbe, pohybe a monitorovaní takýchto výrobkov (Úradný vestník Európskych spoločenstiev L 076 z 23.03.1992) v znení neskorších zmien a doplnkov.

Články 90 až 93 Zmluvy o ES upravujú záväzky členských štátov v oblasti priameho a nepriameho zdaňovania.

Smernica Rady 69/169/EHS vymedzuje ustanovenia o oslobodení od dani z pridanej hodnoty a spotrebnej dane pre tovary, ktoré nemajú komerčný charakter a ktoré tvoria súčasť osobnej batožiny cestujúcich prichádzajúcich z tretích krajín.

Smernica Rady 92/12/EHS stanovuje systém pre výrobky podliehajúce spotrebnej dani a iným nepriamym daniam, s výnimkou dane z pridanej hodnoty a daní, stanovených spoločenstvom.

Zrevidované preklady uvedených smerníc sa nachádzajú v databáze Centrálnej prekladateľskej jednotky Úradu vlády SR Inštitútu pre aproximáciu práva. V elektronickej podobe je možné si ich vyhľadať na internetovej stránke www.aprox.government.gov.sk.

d) nie je upravená v práve Európskej únie.

**5. Stupeň zlučiteľnosti návrhu zákona s právom Európskych spoločenstiev a právom**

 **Európskej únie:**

Návrh zákona sa nedotýka ustanovení, ktorými sa už transponovali uvedené smernice EHS/ES. Návrh zákona je úplne kompatibilný s čl. 23 smernice Rady 92/12/EHS.

**6. Gestor (spolupracujúce rezorty):**

Ministerstvo financií Slovenskej republiky.

**7. Účasť expertov:**

Na príprave návrhu zákona neboli zúčastnení externí experti.